La Pujà i la Cordà donen per iniciada la festivitat de Sant Miquel
05/09/2003 13:21:00

# La Pujà i la Cordà donen per iniciada la festivitat de Sant Miquel

*   05/09/2003 13:21:00
*   [Imprimir](#)
*   Compartir
*    https://www.alaquas.org/documento.asp?id\_do=8770

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8770%2F0&title=Ajuntament%20d%27Alaqu%C3%A0s.%20Premsa.La%20Puj%C3%A0%20i%20la%20Cord%C3%A0%20donen%20per%20iniciada%20la%20festivitat%20de%20Sant%20Miquel)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8770/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8770/8770_Form_4.jpg)](https://www.alaquas.org/ficheros/documentos/2003/2/8770/8770_Form_10.jpg "<a href='https://www.alaquas.org/ficheros/documentos/2003/2/8770/8770_Form_10.jpg' target=_blank><i class='fa fa-external-link' aria-hidden='true'></i>.La Pujà i la Cordà donen per iniciada la festivitat de Sant Miquel</a>")

La clavaria de Sant Miquel està formada enguany per vint-i-un joves fadrins

La festivitat en honor a Sant Miquel va començar a la matinada del dijous 4 de setembre. A les 23:30 hores començava la tradicional _Pujà_ al carrer Doctor Barberà. De la mateixa casa del clavari Major, José Gil Lerma, eixia tot el grup de festers que integren enguany aquesta clavaria, acompanyats pels seus familiars i amics. La passejada del sant amb els tradicionals coets de llum ompliren de festa i color els carrers d'Alaquàs fins arribar a la parròquia de la Mare de Déu de l'Olivar.

Tot seguit, cap a les 2 de la matinada, va tindre lloc la _Cordà_ al carrer Major, un dels actes que més interés desperta entre els aficionats de la pòlvora. A continuació, els festers van convidar a un refresc a tots els participants.

La festivitat va continuar el divendres 5 de setembre amb una despertà amb masclets pels carrers Major i Benlliure. A les 11:30 hores van organitzar també per a totes les i els menors d'Alaquàs un Gran Parc Pirata Infantil amb atraccions unflables i activitats lúdiques a la plaça de la Constitució. La celebració va finalitzar per la vesprada a les 19:30 hores amb la Missa Solemne cantada en honor a Sant Miquel, seguida de la Processó pel recorregut habitual.